เมื่อวานตอนเย็นหลังจากทำงานเสร็จ ผมกับรุ่นน้องชวนกันไปหาข้าวเย็นกินกันหลังงานเสร็จแถว ๆ สามย่าน พอดีผ่านร้านนี้หลายครั้งแล้วเลยชวนกันมาลองดูสักครั้ง ในฐานะที่เป็นเจ้าถิ่น จะได้แนะนำแขกที่มาเยือนแถวนี้ได้ถูก

ร้านก็ค่อนข้างจะมันซึ่งเป็นธรรมดาของร้านแบบนี้อยู่แล้ว รู้สึกว่าพนักงานในร้านบริการยังไม่ค่อยดีเท่าไหร่ เหมือนกับฟังที่พูดไม่ค่อยรู้เรื่อง เตาที่ให้มาในรอบแรกก็ไม่ค่อยจะร้อนนัก ต้องขอเปลี่ยนเลยทีเดียว

เราสั่งเนื้อและหมูเท่าที่มีอยู่ในเมนูมาลองดูก่อนอย่างละจาน และแซลมอน กับผักนิดหน่อย ผมเห็นลางร้ายมาตั้งแต่เห็นเขาเอาเนย (หรือ มาการีน ไม่แน่ใจเหมือนกัน) มาวางไว้แล้ว ผมรู้สึกว่ามันไม่เข้ากับอาหารปิ้งย่างเอาเสียเลย นอกจากจะเลี่ยนแล้วยังรู้สึกว่ามันมากเกินไปเมื่อกินกับมันที่มาจากเนื้อหรือหมู

พอสั่งมากินก็รู้สึกว่าคุณภาพเนื้อก็งั้น ๆ ออกจะบางและแห้งเกินไป ยกเว้นเนื้อโหนกที่ผมรู้สึกว่าใช้ได้ทีเดียว น้ำจิ้มที่ให้มา 3 อย่างก็รสชาติธรรมดามาก น้ำจิ้มยากินิขุค่อนข้างเค็มเกินไปสักนิดด้วยซ้ำ

ปกติผมไม่ค่อยชอบเขียนรีวิวร้านที่ไม่ประทับใจเท่าไหร่หรอกครับ แต่คราวนี้ผมว่าถ้าอยากกินเนื้อย่างจริง ๆ ไปร้านอื่นเถอะครับ อร่อยกว่าเยอะ